CELEX: 62016TA0627(01)
Language: el
Date: 2021-12-15 00:00:00
Title: Υπόθεση T-627/16 RENV: Απόφαση του Γενικού Δικαστηρίου της 15ης Δεκεμβρίου 2021 — Τσεχική Δημοκρατία κατά Επιτροπής (ΕΓΤΕ και ΕΓΤΑΑ – Δαπάνες που αποκλείονται από τη χρηματοδότηση – Δαπάνες που πραγματοποιήθηκαν από την Τσεχική Δημοκρατία – Αποσυνδεδεμένες άμεσες ενισχύσεις – Επιτόπιοι έλεγχοι που διεξάγονται με τα κλασικά μέσα και επιτόπιοι έλεγχοι με τηλεπισκόπηση – Αποκλίσεις μεταξύ των αποτελεσμάτων των ελέγχων – Αμπελοοινικός τομέας – Δειγματοληπτικοί επιτόπιοι έλεγχοι των επενδύσεων)

14.2.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 73/32
            
         
      Απόφαση του Γενικού Δικαστηρίου της 15ης Δεκεμβρίου 2021 — Τσεχική Δημοκρατία κατά Επιτροπής
      (Υπόθεση T-627/16 RENV) (1)
      
      (ΕΓΤΕ και ΕΓΤΑΑ - Δαπάνες που αποκλείονται από τη χρηματοδότηση - Δαπάνες που πραγματοποιήθηκαν από την Τσεχική Δημοκρατία - Αποσυνδεδεμένες άμεσες ενισχύσεις - Επιτόπιοι έλεγχοι που διεξάγονται με τα κλασικά μέσα και επιτόπιοι έλεγχοι με τηλεπισκόπηση - Αποκλίσεις μεταξύ των αποτελεσμάτων των ελέγχων - Αμπελοοινικός τομέας - Δειγματοληπτικοί επιτόπιοι έλεγχοι των επενδύσεων)
      (2022/C 73/36)
      Γλώσσα διαδικασίας: η τσεχική
      
         Διάδικοι
      
      
         Προσφεύγουσα: Τσεχική Δημοκρατία (εκπρόσωποι: M. Smolek, O. Serdula, J. Pavliš και J. Vláčil)
      
         Καθής: Ευρωπαϊκή Επιτροπή (εκπρόσωποι: K. Walkerová και J. Aquilina)
      
         Παρεμβαίνον υπέρ της προσφεύγουσας: Βασίλειο της Σουηδίας (εκπρόσωποι: C. Meyer-Seitz, F. Bergius και H. Shev)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση της εκτελεστικής αποφάσεως (ΕΕ) 2016/1059 της Επιτροπής, της 20ής Ιουνίου 2016, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και στο πλαίσιο του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) (ΕΕ 2016, L 173, σ. 59), καθόσον με την απόφαση αυτή αποκλείονται οι πληρωμές που πραγματοποιήθηκαν από την Τσεχική Δημοκρατία στο πλαίσιο του ΕΓΤΕ συνολικού ποσού 462 517,83 ευρώ όσον αφορά τις δαπάνες σχετικά με τις αποσυνδεδεμένες άμεσες ενισχύσεις και συνολικού ποσού 636 516,20 ευρώ όσον αφορά τις δαπάνες σχετικά με τις επενδύσεις στον αμπελοοινικό τομέα.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την εκτελεστική απόφαση (ΕΕ) 2016/1059 της Επιτροπής, της 20ής Ιουνίου 2016, για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και στο πλαίσιο του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ), καθόσον αποκλείει τις ακόλουθες πληρωμές που πραγματοποιήθηκαν από την Τσεχική Δημοκρατία στο πλαίσιο του ΕΓΤΕ:
                  
                              —
                           
                           
                              στο πλαίσιο του καθεστώτος αποσυνδεδεμένων άμεσων ενισχύσεων, για τα οικονομικά έτη 2013 έως 2015, το ποσό των 69 054,23 ευρώ σχετικά με ανεπάρκειες κατά την ανάλυση κινδύνων·
                           
                        
                              —
                           
                           
                              στο πλαίσιο του καθεστώτος επενδυτικών ενισχύσεων στον αμπελοοινικό τομέα, για τα οικονομικά έτη 2011 έως 2014, το ποσό των 636 516,20 ευρώ.
                           
                        
            
                  2)
               
               
                  Απορρίπτει την προσφυγή κατά τα λοιπά.
               
            
                  3)
               
               
                  Η Τσεχική Δημοκρατία και η Ευρωπαϊκή Επιτροπή φέρουν εκάστη τα δικαστικά έξοδά της στο πλαίσιο των διαδικασιών ενώπιον του Γενικού Δικαστηρίου και ενώπιον του Δικαστηρίου.
               
            
                  4)
               
               
                  Το Βασίλειο της Σουηδίας φέρει τα δικαστικά έξοδά του.
               
            
         (1)  EE C 392 της 24.10.2016.